ב-1965, כתב ניל סיימון קומדיה שמאוחר יותר הפכה לקלאסיקה, בשם הזוג המוזר. היא מספרת על שני גברים ששותפים לדירה אחת, והתלאות העוברות עליהם בנסיון להסתדר. כמה שנים מאוחר יותר, הרגיש סיימון שאותו מחזה, עם שינוי קטן בעלילה, יכול גם הוא לעבוד יפה, ואולי אפילו יותר טוב. הוא החליף את שתי הדמויות הראשיות לנשים. וזו הגרסה שבחר להעלות בית הספר למשחק בית צבי. כאן, הדמויות הראשיות הן פלורנס הנוירוטית וחולת הניקיון, שנפרדה זה עתה מבעלה, שעוברת לגור בדירתה של אוליב, חברה הגרושה והמאוד מבולגנת. מה שמתחיל כניסיון לעזור האחת לשנייה לשקם יחד את חייהן, מתגלה במהרה כמתכון לחיכוכים וריבים שלא היו מביישים זוג נשוי. הזוג המוזר (הגרסה הנשית) - ימים ג'-שבת, ה-9-12 במרץ, בית צביהאם שתי נשים יכולות להסתדר ביחד? (צילום: יוסי צבקר)וגם: יורם טהרלב מספר על נשים - עם הרבה מאד צחוק, לא מעט התרגשות ושפע של סיפורים ואנקדוטות, בהערכה ובהערצה. החל מהנשים בתנ"ך שעל סיפוריהן הוא גדל ועד לבנות חווה של היום. מצא אישה מצא טוב, יום שלישי ה-8.3, 20:30, אנסמבל תיאטרון הרצליה.יום רביעי: ארבע יוצרות רוקדות נשיות כל שנה חוגגת מדינה ישראל, יחד עם שאר העולם, את יום האישה הבינלאומי. בחולון, הגדילו ראש, והפכו אותו לפסטיבל של שבוע שלם שמוקדש רק למין החזק. בתוך הפסטיבל הזה אפשר למצוא ארבע יוצרות צעירות במחול, שמאחדות כוחות, ויוצרות ערב שכולו אישה. דפי אלטבב, אילת כהן, מרים מוזסואפרת נחמה מציגות כל אחת את היצירה החדשה שלה תחת הכותרת המחוכמת "היא תנועה".פסטיבל אישה 2011 - כל הפרטיםהיא תנועה - יום ד' ה-9.3, 18:00, תיאטרון חולוןדפי אלטבב נרקעת בין "בחירות" (צילום: משה ניני)וגם: בתיאטרון תמונע רוקדת יוצרת ותיקה ומוערכת, עם מחול שכבר עבר את תקופת ההרצה שלו, אבל עדיין שווה ביקור. המופע ארניקה של נעה דר, מציג 17 קטעי סולו קצרים באורכי זמן של דקה עד חמש דקות, שנוצרו במהלכו של כמעט עשור. לצידה רוקדות מיכל מועלם ושירה רינות, ולצידן מופיע גם גבר - המוזיקאי אורי פרוסט. ימים ד'-ה' ה-9-10 במרץ, 21:30, תיאטרון תמונע.
לחני נחמיאס, ציפי שביט ועירית ענבי היה מופע בידור מאוד מצליח שרץ המשך שלוש שנים, תחת הכותרת "ספונג'ה בעיר הגדולה". לאחר שהופיעו כמעט לעיניי מליון צופים, החליטו השלוש לקחת פסק של כמעט שנתיים. כעת מסתבר שזה היה בשביל הכנתו של מופע חדש שמגיע אלינו ממש בימים אלה. קצרות ולעניין אולי מבסס את השם שלו על הגובה הממוצע של הנשים הקטנות (מטר וחצי), אבל צוחק כל מה שהוא אישה - על נישואין וגירושין, על הורמונים וקרמים, הכרויות בצ'טים, על בגידות ומי אשם וגם אי אפשר לוותר על הסקס.קצרות ולעניין - ימים ה'-שישי ה-11-12 במרץ, בימטרון הוד השרון ויום שבת ה-12.3, 21:00, תיאטרון חולוןנשים קצרות צוחקות לעניין (צילום: יח"צ) וגם: התיאטרון הערבי-עברי ממשיך של יום אישה אלטרנטיבי ומקיים את פסטיבל האשה הערבייה ביפו. יוצגו הצגות בערבית, פאנלים, סרטים והופעות מוסיקה. כל האירועים מציגים מפגש עם פנים מגוונות של הקיום הנשי-הערבי. ימים ה'-שבת, ה- 10-12 במרץ, התיאטרון הערבי העברי ביפו.